sukhrobnurali/uzbek-legal-corpus huggingface dataset:
Rieltorlik tashkilotlari uchun jinoiy faoliyatdan olingan daromadlarni legallashtirishga terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga oʻzgartirishlar kiritish toʻgʻrisida
(resolution, 2022-07-25)

Oʻzbekiston Respublikasi Prezidentining 2020-yil 22-sentabrdagi PF-6065-son “Oʻzbekiston Respublikasida identifikatsiya ID-kartalarni joriy etish chora-tadbirlari toʻgʻrisida”gi Farmoniga muvofiq Oʻzbekiston Respublikasi Davlat aktivlarini boshqarish agentligi va Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi: 1. Oʻzbekiston Respublikasi Davlat mulkini boshqarish davlat qoʻmitasi hamda Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2011-yil 8-avgustdagi 01/19-18/04 va 27-son qarori (roʻyxat raqami 2257, 2011-yil 24-avgust) (Oʻzbekiston Respublikasi qonun hujjatlari toʻplami, 2011-y., 34-35-son, 357-modda) bilan tasdiqlangan Rieltorlik tashkilotlari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 16-banddagi “pasport yoki unga tenglashtirilgan hujjat” degan soʻzlar “pasport yoki identifikatsiya ID-kartasi yoxud ularning oʻrnini bosadigan hujjat” degan soʻzlar bilan almashtirilsin. 2. 23-bandning sakkizinchi xatboshisidagi “(roʻyxat raqami 2833, 2016-yil 11-oktabr)” degan soʻzlar “(roʻyxat raqami 3327, 2021-yil 19-oktabr)” degan soʻzlar bilan almashtirilsin.
Ichki ishlar organlari patrul-post xizmati faoliyatiga zamonaviy axborot texnologiyalarini joriy etish chora-tadbirlari toʻgʻrisida
(resolution, 2025-12-02)

Oʻzbekiston Respublikasi Prezidentining “2022 — 2026-yillarga moʻljallangan Yangi Oʻzbekistonning taraqqiyot strategiyasi toʻgʻrisida” 2022-yil 28-yanvardagi PF-60-son Farmoni ijrosini taʼminlash, shuningdek, ichki ishlar organlarining patrul-post xizmati faoliyatini sifat jihatidan yangi bosqichga koʻtarish hamda zamonaviy axborot-kommunikatsiya texnologiyalarini keng joriy etish maqsadida Vazirlar Mahkamasi qaror qiladi: 1. Shunday tartib oʻrnatilsinki, unga muvofiq 2023-yil 1-yanvardan boshlab ichki ishlar organlari faoliyatiga bosqichma-bosqich “E-patrul” tizimi joriy etilib, fuqaroning shaxsini aniqlash uchun ichki ishlar boʻlimiga olib borish amaliyotidan voz kechiladi hamda barcha maʼlumotlar joyida planshet orqali tekshirilib, ichki ishlar organlari patrul-post xizmati (keyingi oʻrinlarda — patrul-post xizmati) xodimlarining faoliyati “bodikamera”dan foydalangan holda amalga oshirilishi yoʻlga qoʻyiladi. 3. Oʻzbekiston Respublikasi Ichki ishlar vazirligi manfaatdor vazirlik va idoralar bilan birgalikda: v) “E-patrul” tizimi va texnikalari, “bodikamera”lar va planshetlar sozligi, elektron axborot tizimlari va dasturiy taʼminotning xavfsizligini hamda doimiy yangilanib borilishini taʼminlasin. 4. Belgilansinki, “E-patrul” tizimi faoliyatini raqamlashtirish uchun zarur kompyuter texnikalari va boshqa uskunalarni xarid qilish bilan bogʻliq xarajatlar Oʻzbekiston Respublikasi Ichki ishlar vazirligining budjetdan tashqari mablagʻlari hisobidan moliyalashtiriladi. 5. Oʻzbekiston Respublikasi Ichki ishlar vazirligi Oʻzbekiston Milliy teleradiokompaniyasi, Oʻzbekiston Milliy axborot agentligi bilan birgalikda mazkur qarorning mazmun-mohiyati ommaviy axborot vositalarida muntazam va keng yoritilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin.
Qoraqalpogʻiston Respublikasi hududida favqulodda holatning amal qilishini tugatish toʻgʻrisida
(decree, 2022-07-20)

Qoraqalpogʻiston Respublikasi Joʻqorgʻi Kengesining favqulodda holatning amal qilishini muddatidan avval tugatish toʻgʻrisidagi murojaatini hamda Qoraqalpogʻiston Respublikasi hududida jamoat tartibi tiklanganligini va koʻrilgan choralar natijasida fuqarolarning xavfsizligi, ularning huquq va erkinliklari himoyasi taʼminlanganligini inobatga olib, shuningdek, Oʻzbekiston Respublikasining “Favqulodda holat toʻgʻrisida”gi Konstitutsiyaviy qonunining 11-moddasiga muvofiq: 1. Oʻzbekiston Respublikasi Prezidentining 2022-yil 2-iyuldagi “Qoraqalpogʻiston Respublikasi hududida favqulodda holat joriy etish toʻgʻrisida”gi PF-164-son Farmoni bilan Qoraqalpogʻiston Respublikasi hududida joriy etilgan favqulodda holatning amal qilishi 2022-yil 21-iyul kuni soat 05:00 dan boshlab muddatidan avval tugatilsin. 2. Mazkur Farmon 2022-yil 21-iyul kuni soat 05:00 dan eʼtiboran kuchga kiradi va ommaviy axborot vositalarida darhol eʼlon qilinishi shart. 3. Mazkur Farmon Oʻzbekiston Respublikasining Oliy Majlisi palatalariga tasdiqlash uchun yuborilsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Xalqaro shartnomani tasdiqlash toʻgʻrisida
(resolution, 2024-10-25)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. Oʻzbekiston Respublikasi Hukumati bilan Pokiston Islom Respublikasi Hukumati oʻrtasida Xavfsizlik boʻyicha qoʻshma komissiyani tashkil etish toʻgʻrisida 2021-yil 2-noyabrda Islomobod shahrida imzolangan Protokol tasdiqlansin. 2. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida Pokiston tomoniga tegishli bildirishnoma yuborsin. 3. Vazirlar Mahkamasi, Oʻzbekiston Respublikasi Prezidenti huzuridagi Xavfsizlik kengashi kotibiyati hamda tegishli vazirlik va idoralarning rahbarlari mazkur xalqaro shartnoma kuchga kirganidan soʻng, Oʻzbekiston Respublikasi majburiyatlarining bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov hamda Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Xalqaro shartnomani tasdiqlash toʻgʻrisida
(resolution, 2022-07-20)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2019-yil 1-avgustda Minsk shahrida imzolangan Oʻzbekiston Respublikasi Hukumati bilan Belarus Respublikasi Hukumati oʻrtasida investitsiyalarni oʻzaro ragʻbatlantirish va himoya qilish toʻgʻrisidagi bitim tasdiqlansin. 2. Investitsiyalar va tashqi savdo vazirligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ belgilanganligi toʻgʻrisida Belarus tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan soʻng uning qoidalari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Gimnastika boʻyicha respublika ixtisoslashtirilgan olimpiya zaxiralari bolalar-oʻsmirlar sport maktabiga oʻquvchi-sportchilarni konkurs asosida tanlab olish va qabul qilish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2022-07-16)

Oʻzbekiston Respublikasi Prezidentining 2022-yil 18-fevraldagi PF-75-son “Turizm, madaniy meros va sport sohalarida davlat boshqaruvini takomillashtirishga doir tashkiliy chora-tadbirlar toʻgʻrisida”gi Farmoniga muvofiq buyuraman: 1. Oʻzbekiston Respublikasi jismoniy tarbiya va sport vazirining 2019-yil 7-yanvardagi 2-mh-son “Gimnastika boʻyicha respublika ixtisoslashtirilgan olimpiya zaxiralari bolalar-oʻsmirlar sport maktabiga oʻquvchi-sportchilarni konkurs asosida tanlab olish va qabul qilish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 3137, 2019-yil 18-fevral) (Qonun hujjatlari maʼlumotlari milliy bazasi, 18.02.2019-y., 10/19/3137/2632-son) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasidagi “2018-yil 5-martdagi PQ-3583-son “Oʻzbekiston Respublikasi Jismoniy tarbiya va sport vazirligini tashkil etish toʻgʻrisida”gi” degan soʻzlar “2022-yil 18-fevraldagi PQ-136-son “Sportni rivojlantirish vazirligi faoliyatini tashkil etish toʻgʻrisida”gi” degan soʻzlar bilan almashtirilsin. 2. Nizomda: a) muqaddima quyidagi tahrirda bayon etilsin: “Mazkur Nizom Gimnastika boʻyicha respublika ixtisoslashtirilgan Olimpiya zaxiralari bolalar-oʻsmirlar sport maktabiga (bundan buyon matnda gimnastika maktabi deb yuritiladi) oʻquvchi-sportchilarni konkurs asosida tanlab olish hamda qabul qilish tartibini belgilaydi.”; b) 5-banddagi “Oʻzbekiston Respublikasi turizm va sport vazirining” degan soʻzlar “Oʻzbekiston Respublikasi sportni rivojlantirish vazirining” degan soʻzlar bilan almashtirilsin; v) 6-banddagi “Oʻzbekiston Respublikasi Turizm va sport vazirligi” degan soʻzlar “Oʻzbekiston Respublikasi Sportni rivojlantirish vazirligi” degan soʻzlar bilan almashtirilsin.
Vazirlar Mahkamasining “Yoqilgʻi-energetika resurslari taʼminotida bozor mexanizmlarini joriy etish toʻgʻrisida” 2022-yil 30-iyundagi 348-son qarorining amal qilishini vaqtincha toʻxtatib turish haqida
(resolution, 2023-10-01)

Aholi, iqtisodiyot tarmoqlari va tadbirkorlik subyektlarini yoqilgʻi- energetika resurslari bilan ishonchli tarzda taʼminlash hamda narx shakllanishini bosqichma-bosqich bozor tamoyillariga oʻtkazish ishlarini puxta tahlil qilish maqsadida Vazirlar Mahkamasi qaror qiladi: 1. Vazirlar Mahkamasining “Yoqilgʻi-energetika resurslari taʼminotida bozor mexanizmlarini joriy etish toʻgʻrisida” 2022-yil 30-iyundagi 348-son qarorining amal qilishi vaqtincha toʻxtatib turilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi energetika vazirining birinchi oʻrinbosari A.I. Axmedxadjayev zimmasiga yuklansin.
Tadbirkorlik subyektlari tomonidan avtomobil yoʻllarida yoʻl harakati qoidalari buzilganligini maxsus avtomatlashtirilgan foto va video qayd etish dasturiy-texnik vositalarini oʻrnatish va ekspluatatsiya qilish tartibi toʻgʻrisidagi nizomga qoʻshimcha kiritish haqida
(resolution, 2022-07-13)

Yoʻl harakati qoidalari buzilganligi toʻgʻrisida axborot beruvchi maxsus avtomatlashtirilgan foto va video qayd etish dasturiy-texnik vositalari oʻrnatiladigan joylarni tadbirkorlik subyektlariga elektron onlayn-auksion savdolari orqali sotishdan tushadigan mablagʻlardan samarali foydalanilishini tashkil etish maqsadida Vazirlar Mahkamasi qaror qiladi: 1. Vazirlar Mahkamasining 2021-yil 21-apreldagi 232-son qarori bilan tasdiqlangan Tadbirkorlik subyektlari tomonidan avtomobil yoʻllarida yoʻl harakati qoidalari buzilganligini maxsus avtomatlashtirilgan foto va video qayd etish dasturiy-texnik vositalarini oʻrnatish va ekspluatatsiya qilish tartibi toʻgʻrisidagi nizom quyidagi mazmundagi 81-band bilan toʻldirilsin: “81. Yoʻl harakati qoidalari buzilganligini aniqlaydigan maxsus avtomatlashtirilgan foto va video qayd etish dasturiy-texnik vositalari oʻrnatiladigan joyni auksion orqali sotishdan tushgan mablagʻlarning 1 foizi operatorga, qolgan qismi Qoraqalpogʻiston Respublikasi Joʻqorgʻi Kengesi, xalq deputatlari viloyatlar hamda Toshkent shahar Kengashlari qarorlari asosida tegishli mahalliy budjet daromadiga oʻtkaziladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi moliya vaziri T.A. Ishmetov zimmasiga yuklansin.
Sanoat xavfsizligi sohasidagi ekspertlarni tayyorlash va attestatsiyadan oʻtkazish tartibi toʻgʻrisidagi nizomning 1-ilovasiga oʻzgartirish kiritish haqida
(resolution, 2022-12-12)

Oʻzbekiston Respublikasining “Nogironligi boʻlgan shaxslarning huquqlari toʻgʻrisida”gi Qonuniga muvofiq Oʻzbekiston Respublikasi Sanoat xavfsizligi davlat qoʻmitasi qaror qiladi: 1. Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2009-yil 29-sentabrdagi 184-son buyrugʻi (roʻyxat raqami 2045, 2009-yil 19-noyabr) (Oʻzbekiston Respublikasi qonun hujjatlari toʻplami, 2009-y., 47-son, 513-modda) bilan tasdiqlangan Sanoat xavfsizligi sohasidagi ekspertlarni tayyorlash va attestatsiyadan oʻtkazish tartibi toʻgʻrisidagi nizomning 1-ilovasi 2.5.7-pozitsiyasidagi “Nogironlarni” degan soʻz “Nogironligi boʻlgan shaxslarni” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Sanoat xavfsizligi sohasidagi ekspert tashkilotlarini akkreditatsiya qilish va ular faoliyati ustidan inspeksiya nazoratini oʻtkazish qoidalarining 1a-ilovasiga oʻzgartirish kiritish toʻgʻrisida
(resolution, 2022-07-13)

Oʻzbekiston Respublikasining “Nogironligi boʻlgan shaxslarning huquqlari toʻgʻrisida”gi Qonuniga muvofiq Oʻzbekiston Respublikasi Sanoat xavfsizligi davlat qoʻmitasi qaror qiladi: 1. Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2009-yil 24-avgustdagi 167-son buyrugʻi (roʻyxat raqami 2022, 2009-yil 20-oktabr) (Oʻzbekiston Respublikasi qonun hujjatlari toʻplami, 2009-y., 43-son, 463-modda) bilan tasdiqlangan Sanoat xavfsizligi sohasidagi ekspert tashkilotlarini akkreditatsiya qilish va ular faoliyati ustidan inspeksiya nazoratini oʻtkazish qoidalarining 1a-ilovasi 2.5.7-pozitsiyasidagi “Nogironlarni” degan soʻz “Nogironligi boʻlgan shaxslarni” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining 2022-yil 2-iyuldagi “Qoraqalpogʻiston Respublikasi hududida favqulodda holat joriy etish toʻgʻrisida”gi PF-164-son Farmoniga oʻzgartirish kiritish toʻgʻrisida
(decree, 2022-07-13)

Oʻzbekiston Respublikasining “Favqulodda holat toʻgʻrisida”gi Konstitutsiyaviy qonuniga muvofiq: 1. Oʻzbekiston Respublikasi Prezidentining 2022-yil 2-iyuldagi “Qoraqalpogʻiston Respublikasi hududida favqulodda holat joriy etish toʻgʻrisida”gi PF-164-son Farmonining 2-bandidagi “soat 21:00 dan soat 07:00 ga qadar” soʻzlari “soat 23:00 dan soat 05:00 ga qadar” soʻzlari bilan almashtirilsin. 2. Mazkur Farmon imzolangan kundan eʼtiboran kuchga kiradi va ommaviy axborot vositalarida darhol eʼlon qilinishi shart. 3. Mazkur Farmon Oʻzbekiston Respublikasining Oliy Majlisi palatalariga tasdiqlash uchun yuborilsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Oʻzbekiston Respublikasi Prezidentining 2018-yil 16-martdagi “Samarqand viloyatini obodonlashtirish va farovonligini oshirish jamgʻarmasini tashkil etish chora-tadbirlari toʻgʻrisida”gi PQ-3608-son qaroriga oʻzgartirish kiritish haqida
(resolution, 2022-07-12)

Samarqand viloyatining turizm salohiyatini oshirish, ijtimoiy va ishlab chiqarish infratuzilmasini rivojlantirish hamda xalqaro darajadagi tadbirlarni oʻtkazishga tayyorgarlik koʻrish boʻyicha belgilangan vazifalarni bajarish uchun manzilli chora-tadbirlarni amalga oshirish, shuningdek, Samarqand viloyatida amalga oshirilayotgan keng koʻlamli bunyodkorlik va obodonlashtirish ishlarini moliyaviy qoʻllab-quvvatlash maqsadida: 1. Samarqand viloyati hokimligi va Moliya vazirligining Oʻzbekiston Respublikasi Prezidentining 2018-yil 16-martdagi “Samarqand viloyatini obodonlashtirish va farovonligini oshirish jamgʻarmasini tashkil etish chora-tadbirlari toʻgʻrisida”gi PQ-3608-son qaroriga muvofiq Oʻzbekiston Respublikasi Tiklanish va taraqqiyot jamgʻarmasi tomonidan Samarqand viloyati hokimligiga ajratilgan kreditning 2022-yilda soʻndiriladigan asosiy qismini 2023-yilga oʻtkazish toʻgʻrisidagi taklifiga rozilik berilsin. 2. Oʻzbekiston Respublikasi Tiklanish va taraqqiyot jamgʻarmasi Samarqand viloyati hokimligi bilan birgalikda bir oy muddatda mazkur qarorning 1-bandida nazarda tutilgan kredit shartnomasiga tegishli oʻzgartirishlar kiritilishini taʼminlasin. 3. Oʻzbekiston Respublikasi Prezidentining 2018-yil 16-martdagi “Samarqand viloyatini obodonlashtirish va farovonligini oshirish jamgʻarmasini tashkil etish chora-tadbirlari toʻgʻrisida”gi PQ-3608-son qaroriga ilovaga muvofiq oʻzgartirish kiritilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Samarqand viloyati hokimi E.O. Turdimov zimmasiga yuklansin. Ilova matni quyidagi tahrirda bayon etilsin: Kredit summasi 50 million AQSh dollari Kredit muddati 5,5 yil, shu jumladan, imtiyozli davr — 2 yil Foiz stavkasi 2019-yil 27-dekabrgacha — yillik 2,25 foiz (shu jumladan, bank marjasi — 0,25 foiz) 2019-yil 27-dekabrdan — yillik 2,0 foiz ming AQSh dollari Qoplash davrlari Oʻzlashtirish miqdori* Toʻlov summasi Jami toʻlov miqdori* asosiy qarz foizlar* 2018-yilning II yarim yilligi 40 000,00 - 238,90** 238,90** 2019-yilning I yarim yilligi - - 398,91** 398,91** 2019-yilning II yarim yilligi 10 000,00 213,30** 408,05** 621,35** 2020-yilning I yarim yilligi - 422,05** 489,44** 911,49** 2020-yilning II yarim yilligi - 525,39** 495,45** 1 020,84** 2021-yilning I yarim yilligi - 16 109,34** 695,74** 16 805,08** 2021-yilning II yarim yilligi - 644,24** 198,13** 842,37** 2022-yilning I yarim yilligi - 162,03** 162,03** 2022-yilning II yarim yilligi - 321,74** 321,74** 2023-yilning I yarim yilligi - 16 042,85 280,42** 16 323,27 2023-yilning II yarim yilligi - 16 042,85 120,43** 16 163,28 Jami 50 000,00 50 000,00 3 809,24 53 809,24
Chorvachilik, parrandachilik va baliqchilik xoʻjaliklariga ular tomonidan yetishtirilgan va sotilgan mahsulotlar uchun subsidiya ajratish tartibi toʻgʻrisidagi nizomga oʻzgartirish kiritish toʻgʻrisida(Oʻzbekiston Respublikasi Prezidentining “Chorvachilikni yanada rivojlantirish va chorva ozuqa bazasini mustahkamlash chora-tadbirlari toʻgʻrisida” 2022-yil 8-fevraldagi PQ-121-son qarori)
(resolution, 2022-07-06)

Oʻzbekiston Respublikasi Prezidentining “Chorvachilikni yanada rivojlantirish va chorva ozuqa bazasini mustahkamlash chora-tadbirlari toʻgʻrisida” 2022-yil 8-fevraldagi PQ-121-son qarori ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2021-yil 12-iyuldagi 434-son qarori bilan tasdiqlangan Chorvachilik, parrandachilik va baliqchilik xoʻjaliklariga ular tomonidan yetishtirilgan va sotilgan mahsulotlar uchun subsidiya ajratish tartibi toʻgʻrisidagi nizomning 4-bandi quyidagi tahrirda bayon etilsin: “4. Qoʻshilgan qiymat soligʻi toʻlovchisi boʻlgan subsidiya oluvchilarga respublika budjetidan quyidagi miqdorda subsidiya ajratiladi: parrandachilik xoʻjaliklariga — oʻz xoʻjaliklarida yetishtirilib, sotilgan tuxumning har bir donasi uchun 50 soʻm hamda parranda goʻshtining har bir kilogrammi uchun 2022-yil 1-yanvardan boshlab 2024-yil 1-yanvarga qadar 2 500 soʻm (bunda subsidiya qoʻshilgan qiymat soligʻidan vaqtincha ozod qilish boʻyicha imtiyoz amalda boʻlgan davr uchun ham toʻlanadi), 2024-yil 1-yanvardan 1 000 soʻm; chorvachilik xoʻjaliklariga — oʻz xoʻjaliklarida va aholi xonadonlari bilan birgalikda kooperatsiya usulida yetishtirilib, goʻsht uchun sotilgan yirik va mayda shoxli mollar tirik vaznining har bir kilogrammi uchun 2022-yil 1-yanvardan boshlab 2023-yil 31-dekabrga qadar 4 000 soʻm hamda sutning har bir litri uchun 400 soʻm. Bunda subsidiya qoʻshilgan qiymat soligʻidan vaqtincha ozod qilish boʻyicha imtiyoz amalda boʻlgan davr uchun ham toʻlanadi; baliqchilik xoʻjaliklariga — intensiv usulda yetishtirilgan sovuq suv baliqlarining (losos, forel va osyotr) har bir kilogrammi uchun 2021-yil 1-iyuldan boshlab 3 000 soʻm, qolgan turdagi baliqlar uchun 1 000 soʻm miqdorida”. 2. Oʻzbekiston Respublikasi Veterinariya va chorvachilikni rivojlantirish davlat qoʻmitasi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin.
Fargʻona viloyatida suv xoʻjaligi obyektlari va suv resurslaridan oqilona foydalanishni tashkil etish chora-tadbirlari toʻgʻrisida
(resolution, 2022-07-06)

Fargʻona viloyatida suv xoʻjaligi obyektlari va suv resurslaridan hamda ajratilgan Davlat budjeti mablagʻlaridan samarali foydalanish, shuningdek, suv xoʻjaligi sohasida iqtisodiy islohotlarni chuqurlashtirish maqsadida Vazirlar Mahkamasi qaror qiladi: 1. Davlat aktivlarini boshqarish agentligi, Suv xoʻjaligi vazirligi, Moliya vazirligi hamda Fargʻona viloyati hokimligining Sirdaryo-Soʻx irrigatsiya tizimlari havza boshqarmasi huzuridagi Nasos stansiyalari va energetika boshqarmasiga tegishli “Paxta uchun”, “Qaramqul” va “Quva-2 (Mingchinor)” nasos stansiyalarini (keyingi oʻrinlarda — nasos stansiyalari) belgilangan tartibda baholangan qiymatda “E-auksion” elektron savdo platformasi orqali ommaviy savdolarga chiqarish toʻgʻrisidagi taklifi maʼqullansin. 2. Davlat aktivlarini boshqarish agentligi Suv xoʻjaligi vazirligi bilan birgalikda: a) nasos stansiyalarining belgilangan tartibda baholangan qiymatini aniqlasin; b) baholangan nasos stansiyalarini quyidagi shartlar asosida, belgilangan tartibda “E-auksion” elektron savdo platformasi orqali ommaviy savdolarga chiqarsin: nasos stansiyalarini texnik soz holatda saqlash va ulardan sugʻorish maqsadlarida foydalanish; nasos stansiyalarini modernizatsiyalash, suvni va elektr energiyasini tejaydigan texnologiyalarni joriy qilish; nasos stansiyalariga bogʻlangan sugʻoriladigan yer maydonlarida faoliyat yuritayotgan qishloq xoʻjaligi ishlab chiqaruvchilari va tomorqa yer egalarini ajratilgan suv olish limiti doirasida suvni yetkazish hamda boshqa suv xoʻjaligi xizmatlarini koʻrsatish boʻyicha tuziladigan shartnoma va kelishilgan toʻlov asosida suv bilan ishonchli taʼminlash; v) nasos stansiyalarini “E-auksion” elektron savdo platformasi orqali sotish boʻyicha yangi mulkdor bilan tuziladigan oldi-sotdi shartnomasida mazkur qaror 2-bandining “b” kichik bandida belgilangan shartlar ijrosini taʼminlash majburiyatlarini aniq belgilasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin.